**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRADINIO NUOMPINIGIŲ DYDŽIO PATVIRTINIMO PLUNGĖS „RYTO“ PAGRINDINEI MOKYKLAI NUOMOJANT PLOTĄ KAVOS, VANDENS, MAISTO IR KITIEMS APARATAMS PASTATYTI**

2022 m. spalio 27 d. Nr. T-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 56 ir 58 punktais, ir atsižvelgdama į Plungės „Ryto“ pagrindinės mokyklos 2022 m. rugpjūčio 12 d. raštą Nr. SR-86 bei 2022 m. rugsėjo 19 d. Plungės „Ryto“ pagrindinės mokyklos aktą dėl šaltų užkandžių mokykloje apklausos, Plungės rajono savivaldybės taryba n u s p r e n d ž i a:

Nustatyti 1 kvadratinio metro ploto patalpos Plungės rajono savivaldybės nuosavybės teise priklausančiame, šiuo metu Plungės „Ryto“ pagrindinės mokyklos patikėjimo teise valdomame, pastate – mokykloje (unikalus Nr. 6898-0009-9017, registro Nr. 80/37255), esančiame J. Tumo-Vaižganto g. 88, Plungės m., kavos, vandens, maisto (tik gavus mokyklos bendruomenės pritarimą) ir kitiems aparatams pastatyti ne mažiau kaip 12,00 Eur (be PVM) per mėnesį pradinę nuomos kainą.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRADINIO NUOMPINIGIŲ DYDŽIO PATVIRTINIMO PLUNGĖS „RYTO“ PAGRINDINEI MOKYKLAI NUOMOJANT PLOTĄ KAVOS, VANDENS, MAISTO ir kitiems APARATAMS PASTATYTI“**

2022 m. spalio 7 d.

Plungė

**1. Parengto teisės akto projekto tikslai.** Nustatyti 1 kvadratinio metro ploto patalpos Plungės rajono savivaldybės nuosavybės teise priklausančiame, šiuo metu Plungės „Ryto“ pagrindinės mokyklos patikėjimo teise valdomame, pastate – mokykloje (unikalus Nr. 6898-0009-9017, registro Nr. 80/37255), esančiame J. Tumo-Vaižganto g. 88, Plungės m., kavos, vandens, maisto ir kitiems aparatams pastatyti ne mažiau kaip 12,00 Eur (be PVM) per mėnesį pradinę nuomos kainą.

**2. Kaip šiuo metu yra sprendžiami projekte aptarti klausimai.** 2022 m. rugpjūčio 12 d. Plungės „Ryto“ pagrindinė mokykla kreipėsi su prašymu patvirtinti mokyklos nekilnojamojo turto kavos, vandens, maisto ir kitiems įrenginiams nuompinigių dydį. Prie prašymo 2022 m. spalio 5 d. pateiktas 2022 m. rugsėjo 9-16 dienomis atliktos apklausos „Dėl šaltų užkandžių mokykloje“ rezultatus, kurie rodo mokyklos bendruomenės pritarimą (balsavo 321 tėvas, pritarė – 219 tėvų, nepritarė – 102 tėvai) maisto aparatų pastatymui švietimo įstaigoje.

**3. Kodėl būtina priimti sprendimą, kokių pozityvių rezultatų laukiama.** Priėmus Savivaldybės tarybos sprendimą, mokykla galės skelbti viešą nuomos konkursą plotui kavos, vandens ir maisto aparatams pastatyti. Maisto aparatams pastatyti būtina moksleivių tėvų apklausa dėl tokio aparato pastatymo švietimo įstaigoje.

**4. Siūlomos teisinio reguliavimo nuostatos.** Nustatyti 1 kvadratinio metro ploto patalpos pastate – mokykloje, esančiame J. Tumo-Vaižganto g. 88, Plungės m., kavos, vandens, maisto ir kitiems aparatams pastatyti ne mažiau kaip 12,00 Eur (be PVM) per mėnesį pradinę nuomos kainą.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės „Ryto“ pagrindinės mokyklosprašymu.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės „Ryto“ pagrindinei mokyklai.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė